CELEX: C2007/069/55
Language: et
Date: 2007-03-24 00:00:00
Title: Kohtuasi T-28/07: 7. veebruaril 2007 esitatud hagi — Fels-Werke jt versus komisjon

24.3.2007   
            
            
               ET
            
            
               Euroopa Liidu Teataja
            
            
               C 69/26
            
         7. veebruaril 2007 esitatud hagi — Fels-Werke jt versus komisjon
   (Kohtuasi T-28/07)
   (2007/C 69/55)
   Kohtumenetluse keel: saksa
   Pooled
   
      Hagejad: Fels-Werke GmbH (Goslar, Saksamaa), Saint-Gobain Glass Deutschland GmbH (Aachen, Saksamaa) ja Spenner Zement GmbH ja Co. KG (Erwitte, Saksamaa), (esindajad: advokaadid H. Posser ja S. Altenschmidt)
   
      Kostja: Euroopa Ühenduste Komisjon
   Hagejate nõuded
   
               —
            
            
               Nõue tühistada komisjoni 29. novembri 2006. aasta otsuse siseriikliku kasvuhoonegaaside saastekvootide eraldamise kava kohta (dokumendinumbrit ei ole avaldatud), millest Saksmaa on teavitanud vastavalt direktiivile 2003/87/EÜ Euroopa Parlamenti ja nõukogu, artikli 1 punkt 2 osas, milles tunnistatakse direktiiviga 2003/87/EÜ kokkusobimatuks Saksamaa siseriikliku eraldamiskava peatükis 6.2 pealkirjade “Täiendavad ZuG 2007 § 11 kohased seadmed ”ja “ZuG 2007 § 8 kohased saastekogused ”all kirjeldatud esimese kauplemisperioodi kvoodigarantiid;
            
         
               —
            
            
               nõue tühistada selle otsuse artikli 2 punkt 2 osas, milles seatakse Saksamaa Liitvabariigil piirangud Saksamaa siseriikliku eraldamiskava peatükis 6.2 pealkirjade “Täiendavad ZuG 2007 § 11 kohased seadmed ”ja “ZuG 2007 § 8 kohased saastekogused ”all kirjeldatud esimese kauplemisperioodi kvoodigarantiide kohaldamisel ja kohustatakse sellega kohaldama sama tulemuskoefitsenti kui teiste võrreldavate seadmete puhul;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagejad vaidlustavad komisjoni 29. novembri 2006. aasta otsuse siseriikliku kasvuhoonegaaside saastekvootide eraldamise kava kohta, millest Saksmaa on teavitanud Euroopa Parlamenti ja nõukogu direktiivi 2003/87/EÜ kohaselt. Selles otsuses kritiseeris komisjon teatud Saksamaa siseriikliku eraldamiskava aspekte nende kokkusobimatuse pärast direktiivi 2003/87/EÜ (1) III lisaga.
   Hagejad, kes käitavad seadmeid, millel on saastekvootide kauplemise kohustus, väidavad, et vaidlustatuid otsus puudutab nende huve vahetult.
   Oma hagi toetuseks esitavad nad neli väidet:
   Esiteks toovad nad esile, et kostjal ei olnud 29. novembril 2006 enam õigust Saksamaa siseriikliku eraldamiskava tagasi lükata, kuna direktiivi 2003/87/EÜ artikli 9 lõikes 3 sätestatud siduv tähtaeg on möödunud.
   Lisaks sellele viitavad hagejad materiaalsest seisukohast lähtudes artikli 9 lõike 3, koosmõjus direktiivi 2003/87/EÜ III lisaga, väärale kohaldamisele. Nad on seisukohal, et komisjoni kritiseeritud kvoodigarantiide puhul on tegemist uute seadmete kvoodigarantiidega, mitte aga EÜ artikli 87 lõike 1 kohase riigiabiga. Samuti ei toimu asjaomaste seadmetega seoses põhjendamatut eelistamist.
   Vaidlustatud otsus ei ole ka piisavalt põhjendatud ja rikub seetõttu EÜ artiklit 253.
   Viimaseks rikub vaidlustatud otsus ühenduse õigusest tulenevat õiguspärase ootuse kaitse põhimõtet.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32).